

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov slovenského jazyka** |
| 1. Dátum stretnutia pedagogického klubu | 9.9.2019 |
| 1. Miesto stretnutia pedagogického klubu | Zborovňa II. stupňa |
| 1. Meno koordinátora pedagogického klubu | Mgr. Jana Gičová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je zhodnotiť využitie interaktívnych a didaktických pomôcok pri upevňovaní a nadobúdaní poznatkov o číslovkách na I. a II. stupni základnej školy.  **Kľúčové slová:** interaktívne a didaktické pomôcky, morfologický rozbor, číslovky a ich pravopis, praktické využitie čísloviek, |
| 1. **Hlavné body, témy stretnutia, zhrnutie priebehu stretnutia:** 2. Učivo o číslovkách vo vybraných ročníkoch 3. Problémy v pravopise čísloviek 4. Interaktívne a didaktické pomôcky pri vyučovaní čísloviek 5. Záver   Téma stretnutia: Tvarová/morfologická rovina jazyka IV.  V prvom bode programu sa členky klubu stručne venovali učivu o číslovkách, jeho rozsahu a obsahu na I. a II. stupni základnej školy so zameraním na vybrané ročníky. Vo 4. ročníku ovládajú žiaci kľúčové pojmy o jazykovom systéme a slovných druhoch na elementárnej úrovni. Vo vyšších ročníkoch sa k týmto vedomostiam pridávajú pravopisné pravidlá a podrobnejší morfologický rozbor.  Všetky členky sa zhodli, že nesprávne používanie gramatiky sa objavuje nielen na hodinách slovenského jazyka a literatúry, ale aj na hodinách iných predmetov – najmä pri písaní referátov a príprave prezentácií. Neskôr budú žiaci v podobnom duchu pokračovať na stredných a vysokých školách pri písaní rôznych prác. Takže je veľmi dôležité, aby po absolvovaní základnej školy odchádzali s výbornou znalosťou pravopisných pravidiel. Číslovky patria k problémovým slovným druhom a ovládanie pravopisu čísloviek v bežnom živote je dôležité. V rámci využitia medzipredmetových vzťahov nezabudli spomenúť aktívne používanie čísloviek aj na iných predmetoch, najmä na matematike či fyzike.  Ďalší bod programu patril používaniu interaktívnych cvičení a rôznych didaktických pomôcok na hodinách slovenského jazyka a literatúry, ktoré majú pri osvojovaní a utvrdzovaní učiva z morfológie nezastupiteľné miesto. Jednotlivé členky si vymenili svoje skúsenosti s ich používaním, najmä vo vybraných ročníkoch a zhodli sa na tom, že takéto pomôcky výrazne motivujú a podnecujú žiakov k aktivite a tvorivosti. Žiaci sa snažia dosiahnuť čo najlepší výsledok a osvojujú si učivo nenásilnou formou. Pri práci s interaktívnou tabuľou majú žiaci možnosť prezentovať sa pred kolektívom triedy. Žiaci sú vedení k prosociálnemu správaniu a spoluzodpovednosti za prácu skupiny či celej triedy. Súčasne sa dá využiť aj samostatná práca žiakov, pri ktorej je dôležitá následná kontrola správnosti. |
| 1. **Závery a odporúčania:**   Učivo morfológie sa osvojuje v každom ročníku nižšieho sekundárneho vzdelávania. Východiskom je učivo zvládnuté na stupni primárneho vzdelávania, ktoré sa špirálovite obohacuje o nové poznatky v priebehu celého nižšieho sekundárneho vzdelávania. Na hodinách slovenského jazyka a literatúry je potrebné využívať učebný materiál a pomôcky, ktoré v plnej miere zvyšujú kompetencie žiakov v oblasti morfológie a pravopisu jednotlivých slovných druhov. |

|  |  |
| --- | --- |
| 1. Vypracoval (meno, priezvisko) | Mgr. Jana Gičová |
| 1. Dátum | 10.09.2019 |
| 1. Podpis |  |
| 1. Schválil (meno, priezvisko) | RNDr. Miriam Melišová |
| 1. Dátum | 30.09.2019 |
| 1. Podpis |  |

**Príloha:**

Prezenčná listina zo stretnutia pedagogického klubu